  Майя Бывальцева Ижкарлэн 260 ар тырмонэзлы улосвылысь кадастр палатаысь ӧнерчиос Удмуртилэн шоркарысьтыз вырӟытонтэм ваньбурез (недвижимость), лулчеберет кылёсбурез но сюресъёсты лыдъязы. Со сярысь ужъюртлэн пресс-службаез ивортэ. Вырӟытонтэм ваньбуръя кун лыдметъя Ижкарын 74 сюрслэсь трос пӧртэм юртъёс лыдъясько. Со пӧлын: трос патеръем 3 сюрс 500 улон коркаос (отын 300 сюрс пала патеръёс), нимаз адямиосын пуктэм 32 сюрс пала коркаос, 39 сюрс улонтэм коркаос – лавкаос, вузкарон центръёс, цехъёс, ужпӧръёс, школаос, эмъюртъёс, нылпи садъёс. Удмуртилэн шоркараз 800 пала ульчаос, пролкаос, потонниос (проезд) но бульваръёс. Тужгес кузь ульчаос – Вотка шоссе но Азин нимо ульча. Котькудӥзлэн кузьдалаез 7 иськемлэсь трос Ижкарын улосвыллэн лулчеберет кылёсбуръя тросэз объектъёс интыяськемын – соос 370 пала. Пӧлазы «Пыркалы Россиен» синпелет, кар ӵыпет, Горький нимо ульчаын купечьёслэн коркаоссы, Пушкинской ульчаысь «сталин» коркаос. Со сяна, Ижкарын федерал инлыкен лулчеберет кылёсбурысь тямыс объектъёс вань. Соос пӧлын Заводлэн коньдон кладовоез, Лятушевичлэн но Новиковлэн коркаоссы, Александр Невскийлы сӥзем собор, Ижысь пыӵал тӥрлык поттон заводлэн валтӥсь корпусэз. Ижкар будэ – туннэ татын 1 сюрс 300-лэсь трос юртъёс пуктӥсько.  Тегъёс: Мерлык Ижкар Удмуртия Карлэннуналэз ваньбурет лыдпусъёс  